"นายกรัฐมนตรี #แพทองธารชินวัตร" ใช้โอกาสในการประชุม World Economic Forum ที่เมืองดาวอส ประเทศสวิตเซอร์แลนด์ พบปะผู้บริหารบริษัทยักษ์ใหญ่ระดับโลก เพื่อดึงการลงทุนเข้าไทยเพิ่ม

การพบปะครั้งแรกกับ DP World ผู้นำด้านโลจิสติกส์ระดับโลกจากสหรัฐอาหรับเอมิเรตส์ บริษัทแสดงความสนใจร่วมพัฒนาโครงการ Land Bridge เชื่อมอ่าวไทย-อันดามัน พร้อมพัฒนาสถานีบรรจุสินค้าลาดกระบังให้เป็นศูนย์กลางโลจิสติกส์ระดับภูมิภาค และร่วมพัฒนาท่าเรือแหลมฉบัง เพื่อผลักดันไทยสู่การเป็นศูนย์กลางการขนส่งของอาเซียน

ต่อมาในการพบกับเนสท์เล่ บริษัทอาหารระดับโลก ได้รับคำมั่นการลงทุนต่อเนื่องในไทย โดยเฉพาะการขยายโรงงานผลิตเนสกาแฟ หลังจากที่บริษัทได้ลงทุนในไทยไปแล้วกว่า 22,800 ล้านบาทในช่วง 6 ปีที่ผ่านมา พร้อมสัญญาจะช่วยพัฒนาเกษตรกรผู้ปลูกกาแฟไทยและรับซื้อผลผลิตในราคาที่เป็นธรรม

ส่วนการพบกับโคคา-โคลา ยักษ์ใหญ่เครื่องดื่มระดับโลก บริษัทยืนยันความเชื่อมั่นในศักยภาพทางเศรษฐกิจของไทย และพร้อมร่วมมือในการพัฒนาที่ยั่งยืน โดยเฉพาะด้านการรีไซเคิลบรรจุภัณฑ์และการบริหารจัดการน้ำ รวมถึงการส่งเสริม Soft Power ไทย
นายกรัฐมนตรียืนยันกับทุกบริษัทว่า รัฐบาลจะอำนวยความสะดวกทางธุรกิจ เร่งพัฒนาโครงสร้างพื้นฐาน และส่งเสริมการค้าการลงทุนอย่างต่อเนื่อง เพื่อดึงดูดการลงทุนจากต่างประเทศ พร้อมเน้นย้ำความสำคัญของการพัฒนาที่ยั่งยืนและการยกระดับคุณภาพชีวิตของประชาชน

#วันนี้เพื่อไทยทำอะไร
#แพทองธารชินวัตร
#แพทองธารชินวัตร